|  |  |  |  |  |  |
| --- | --- | --- | --- | --- | --- |
|  | | | |  |  |
| **ΠΡΑΚΤΙΚΗ AΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΠΑΝΕΠΙΣΤΗΜΙΟΥ ΠΑΤΡΩΝ**  **AK. ΕΤΩΝ 2024-2025, 2025-2026 και 2026-2027** | | | | | |
| **ΤΜΗΜΑ ΔΙΟΙΚΗΤΙΚΗΣ ΕΠΙΣΤΗΜΗΣ ΚΑΙ ΤΕΧΝΟΛΟΓΙΑΣ**  **(πρώην Διοίκησης Επιχειρήσεων Μεσολογγίου του π. ΤΕΙ Δυτικής Ελλάδας)** | | | | | |
| **Υπεύθυνος Πρακτικής Άσκησης:** | | | *Αριστογιάννης Γαρμπής* | | |
| **Email:** | *agarbis@upatras.gr* | | | |  |
|  | |  | | | **11 Μαρτίου 2025** |

**ΑΝΑΚΟΙΝΩΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΣΥΜΜΕΤΟΧΗ ΣΤΟ ΜΑΘΗΜΑ ΤΗΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2024-2025**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση Πανεπιστημίου Πατρών ακ. ετών 2024-2025, 2025-2026 & 2026-2027» με κωδικό MIS 6020851, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ+) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027)***. Στο πλαίσιο αυτού Στο πλαίσιο αυτού **επτά (7)** φοιτητές/τριες που βρίσκονται από το τέταρτο (8ο εξάμηνο) και μετά έτος σπουδών, έχουν παρακολουθήσει επιτυχώς τα μαθήματα ειδικότητας και τα 2/3 του συνόλου των μαθημάτων, θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με το αντικείμενο σε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε **έξι (6) συνεχόμενους μήνες** μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | 01-05-2025 |
| **Ημερομηνία λήξης περιόδου Πρακτικής Άσκησης:** | 31-10-2025 |

Προβλέπεται μηνιαία αμοιβή 350€ (συμπεριλαμβανομένων των νόμιμων κρατήσεων και ασφαλιστικών εισφορών).

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α’ και β’ βαθμό συγγένειας εξ’ αίματος ή εξ’ αγχιστείας.**

Η προθεσμία υποβολής αιτήσεων συμμετοχής είναι από: **11/03/2025 έως 20/03/2025 και ώρα 11:59 π.μ. (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος αποτελείται από τους κάτωθι:

1. Αριστογιάννης Γαρμπής, Καθηγητής (Υπεύθυνος Πρακτικής Άσκησης) (Πρόεδρος)
2. Μαρία Ρήγκου, Αναπλ. Καθηγήτρια (Γραμματέας)
3. Κωνσταντίνος Γιωτόπουλος, Επίκ. Καθηγητής (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **11/03/2025** | Δημοσιοποίηση ανακοίνωσης |
| **20/03/2025** | Λήξη προθεσμίας υποβολής αίτησης συμμετοχής |
| **21/03/2025** | Δημοσιοποίηση των επιλεχθέντων υποψηφίων φοιτητριών/ών |
| **01/05/2025** | Έναρξη Περιόδου Προγράμματος Πρακτικής Άσκησης |
| **31/10/2025** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος deptsecr@upatras.gr και θέμα «Αίτηση για την Πρακτική Άσκηση») :

1. **Αίτηση Συμμετοχής Φοιτητή** στην Πρακτική Άσκηση (Αναζητήστε το έντυπο «ΑΙΤΗΣΗ \_Πρακτική\_2024\_2025.pdf» στην ιστοσελίδα του Γραφείου Πρακτικής Άσκησης και του Τμήματος: https://dept.upatras.gr/
2. **Πιστοποιητικό Αναλυτικής Βαθμολογίας, θα δοθεί εσωτερικά**
3. Η αίτηση θα υποβάλλεται χρησιμοποιώντας το **έ*ντυπο* ΑΙΤΗΣΗ ΕΝΑΡΞΗΣ ΠΡΑΚΤΙΚΗΣ ΑΣΚΗΣΗΣ *και μαζί συνυποβάλλονται τα εξής:***
   1. Βεβαίωση Φορέα Απασχόλησης Αποδοχής πραγματοποίησης πρακτικής άσκησης (επισυνάπτεται)
   2. Αίτηση Χρηματοδότησης από την Πράξη ΠΑ (επισυνάπτεται)
   3. Βεβαίωση πληρότητας προϋποθέσεων ΠΑ από τη Γραμματεία (εκδίδεται από τη Γραμματεία)
4. Η παραπάνω αίτηση με τα συνοδευτικά της κατατίθεται στη Γραμματεία του Τμήματος, όπου θα λαμβάνει αριθμό πρωτοκόλλου. Εκπρόθεσμες αιτήσεις δε θα γίνουν δεκτές.

**ΚΡΙΤΗΡΙΑ ΕΠΙΛΟΓΗΣ**

H επιλογή των υποψηφίων γίνεται με μοριοδότηση ακολουθώντας τον αλγόριθμο:

* 10 - 0.3 x Εξάμηνο Φοίτησης - 0.2 x Αριθμός οφειλόμενων μαθημάτων μέχρι απονομή διπλώματος + 0.50 x ΜΟ Βαθμολογίας = ?

Παράδειγμα για 8ο εξάμηνο φοίτησης, 4 οφειλόμενα μαθήματα και 6,8 ΜΟ βαθμολογίας:

10 - [ 0,3 x 8 ] - [ 0,2 x 4 ] + [ 0,5 x 6,8 ] = 10 - 2,4 - 0,8 + 3,4 = 10,2

Σε περίπτωση ισοβαθμίας επιλέγεται ο φοιτητής με τον μεγαλύτερο ΜΟ βαθμολογίας.

Διευκρινίζεται ότι στον αριθμό των οφειλόμενων μαθημάτων δεν περιλαμβάνονται τα μαθήματα που δεν έχουν ακόμα εξεταστεί.

Οι φοιτητές του τμήματος που αποδεδειγμένα ανήκουν στην κατηγορία ΑΜΕΑ θα προηγούνται στην αξιολόγησή τους για την εκπόνηση Πρακτικής Άσκησης από όλους τους άλλους φοιτητές. Επιπλέον, για την αξιολόγηση όλων των φοιτητών ΑΜΕΑ θα εφαρμόζεται ο τύπος υπολογισμού των μορίων, όπως ισχύει για τους υπόλοιπους φοιτητές.

**Υποβολή Ενστάσεων:**

Μετά την ανακοίνωση των προσωρινών αποτελεσμάτων στον ιστότοπο του Γραφείου Πρακτικής Άσκησης του Παν. Πατρών και στην ιστοσελίδα του Τμήματος , οι φοιτητές έχουν δικαίωμα ένστασης. Οι ενστάσεις υποβάλλονται μέσα σε διάστημα 5 ημερών από την επομένη της ημερομηνίας ανάρτησης των προσωρινών αποτελεσμάτων, ηλεκτρονικά στη Γραμματεία του Τμήματος http://www. dept.upatras.gr/), ηλεκτρονικά στη Γραμματεία του Τμήματος deptsecr@upatras.gr), λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής, η οποία έχει ορισθεί από το Τμήμα.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Η παρούσα ανακοίνωση θα αναρτηθεί:**

* στην ιστοσελίδα του Γραφείου Πρακτικής Άσκησης: <http://praktiki.upatras.gr/>
* στην ιστοσελίδα του Τμήματος: http://www. dept.upatras.gr,
* και θα τοιχοκολληθεί στη Γραμματεία του Τμήματος

**O Υπεύθυνος Πρακτικής Άσκησης**του Τμήματος Διοικητικής Επιστήμης και Τεχνολογίας

Αριστογιάννης Γαρμπής

Καθηγητής